यसैगरी, भारतबाट अवेदशान्त बाबालगायत केही महात्माहरूले टेलिफोन गरी स्वास्थ्यस्थिति सोधेका थिए। विशेषगरी सञ्चारमाध्यमहरूले थप चिन्ता उत्पन्न गराइदिएको गुनासो उनीहरूको थियो। नेपाली कांगे्रसका वरिष्ठ नेता शेरबहादुर देउवा भने उहाँलाई भर्ना गरेकै दिन पुगी स्थिति जानकारी लिनुभएको थियो। उहाँ निस्किएपछि किसुनजीले भन्नुभयो, देउवा असाध्यै सीधा मान्छे हो, मलाई मनपर्ने मान्छे हो। यता, अखबारमा आएका समाचारप्रति डाक्टरहरूले पनि किसुनजीसँग माफी मागेका थिए। समयमै आधिकारिक रूपमा सही सूचना प्रवाह हुन नसक्दा अखबारहरूबाट 'मिसकोट' भएकोमा डाक्टरहरूले गल्ती महसुस गरे पनि किसुनजीले भन्नुभयो, 'ठीकै छ नि, म बिर्सिएको थिएँ, अहिले सम्झिए। प्राप्त जानकारीअनुसार सोमबार या मंगलबारसम्म किसुनजी डिस्चार्ज भइसक्नुहुनेछ।
